Oficialusis leidinys L 030 , 05/02/1986 p. 0008 - 0009

specialusis leidimas suomių kalba: skyrius 2 tomas 4 p. 0074

specialusis leidimas švedų kalba: skyrius 2 tomas 4 p. 0074



Komisijos reglamentas (EEB) Nr. 244/86 1986 m. vasario 4 d. dėl prekių klasifikavimo pagal Reglamento (EEB) Nr. 148/86, nustatančio galvijienos eksporto grąžinamąsias išmokas, priede pateiktos nomenklatūros 16.02 B III b ex 1 ex aa 33 subpoziciją EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1] su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį, kadangi, siekiant užtikrinti, kad būtų vienodai taikoma Reglamento (EEB) Nr. 149/86 [3] priede išdėstyta nomenklatūra, reikia priimti nuostatas dėl nevirtos ir nekeptos, maltos, bet nepakankamai homogenizuotos galvijų mėsos, kuriai būdingi tokie analitiniai duomenys, gaminių klasifikavimo: Mėsos baltymai (% azoto × 6,25) | 14,08 % | Riebalai | 24,60 % | Mėsa be riebalų % azoto ×1003,55 | 63,40 %, | kurių sudėtyje nėra subproduktų, o likusią dalį sudaro ne mėsos produktai; kadangi prieš tai minėtos nomenklatūros 16.02 B III b ex 1 ex aa 22 subpozicijai priklauso galvijų mėsos gaminiai, kurių daugiau kaip 80 %, bet ne daugiau kaip 90 % sudėties sudaro negalutinai homogenizuota mėsa be subproduktų ir riebalų ir kadangi 16.02 B III b ex 1 ex aa 33 subpozicijai priklauso tie patys gaminiai, kurių daugiau kaip 60 %, bet ne daugiau kaip 80 % sudėties sudaro mėsa; kadangi minėtas gaminys, kurio 63,4 % sudaro mėsa be riebalų, negali būti klasifikuojamas 16.02 B III b ex 1 ex aa 22 subpozicijoje; kadangi šiam gaminiui būdingos produktų, klasifikuojamų 16.02 B III b ex 1 ex aa 33 subpozicijoje savybės ir todėl turi būti klasifikuojami pagal šią subpoziciją; kadangi Bendrojo muitų tarifo nomenklatūros komitetas nepateikė nuomonės, Komisija pasiūlė Tarybai nuostatas, kurios turi būti patvirtintos Reglamento (EEB) Nr. 97/69 3 straipsnyje nustatyta tvarka; kadangi praėjus trims mėnesiams nuo pasiūlymo pateikimo Taryba nepriėmė sprendimo, Komisija gali patvirtinti pasiūlytas nuostatas Reglamente (EEB) Nr. 97/69 nustatyta prieš tai minėta tvarka, PRIĖMĖ ŠĮ REGLAMENTĄ: 1 straipsnis Nevirtos ir nekeptos maltos, nepakankamai homogenizuotos galvijų mėsos, kuriai būdingi tokie analitiniai duomenys: Mėsos baltymai (% azoto × 6,25) | 14,08 % | Riebalai | 24,60 % | Mėsa be riebalų % azoto ×1003,55 | 63,40 %, | gaminiai, kurių sudėtyje nėra subproduktų, o likusią dalį sudaro ne mėsos produktai, Reglamento (EEB) Nr. 149/86 priede pateikiamoje nomenklatūroje turi būti klasifikuojami pagal tokią subpoziciją: 16.02 Kiti gaminiai arba konservai iš mėsos arba mėsos subproduktų: B. Kiti: III. Kiti: b) Kiti: ex 1. Kurių sudėtyje yra galvijų mėsos arba subproduktų, išskyrus visiškai homogenizuotus: ex aa) nevirti ir nekepti, kurių masėje yra toks procentas galvijų mėsos (be subproduktų ir riebalų): 33) 60 % arba daugiau, bet ne daugiau kaip 80 %. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1986 m. vasario 4 d. Komisijos vardu Cockfield Pirmininko pavaduotojas [1] OL L 14, 1969 1 21, p. 1. [2] OL L 191, 1984 7 19, p. 1. [3] OL L 19, 1986 1 25, p. 24. --------------------------------------------------